kardosdrur/scandi-wiki huggingface dataset:
Sexual Perversity

Sexual Perversity (Originaltitel: Sexual Perversity in Chicago) er et skuespil fra 1974 af den amerikanske dramatiker David Mamet. 

En bittersød komedie om fire unge mennesker fanget i storbyens dating- og parforholdshelvede.

Handling
Danny og Debbie møder hinanden en nat i byen, men selv om de falder for hinanden tør ingen af dem for alvor binde sig af angst for at blive såret, og de søger råd og vejledning hos deres venner. Men både Dannys ven Bernie og Debbies veninde Joan er modstandere af faste forhold, især hvis det betyder at de kan miste deres bedste ven eller veninde, så de er i virkeligheden ikke til meget hjælp, og langsomt går Dannys og Debbies forhold i opløsning.

Urpremiere
Sexual Perversity havde urpremiere på The Organic Theatre Company i Chicago i 1974. Forestillingen var instrueret af Stuart Gordon.

Rollebesætningen: 
Warren Casey i rollen som Danny
Carolyn Gordon i rollen som Debbie
Eric Loeb i rollen som Bernard
Roberta Custer i rollen som Joan

Danske opsætninger

Danmarkspremiere i København
Skuespillet havde danmarkspremiere den 13. September 1983 på Café Teatret i København under titlen Amerikansk Forførelse. Forestillingen var instrueret af Pernille Grumme. Skuespillet var oversat af Jan Bredsdorff. 

Rollebesætningen:
Gerz Feigenberg i rollen som Danny
Eva Krarup Jensen i rollen som Debbie
Henrik Jandorf i rollen som Bernie
Annika Hoydal i rollen som Joan

Premiere i Århus 
Den 20. november 2001 havde skuespillet premiere på Entré Scenen i Århus som Sexual Perversity. Forestillingen var produceret af teatergruppen Von Baden. For instruktionen stod Morten Lundgaard. Skuespillet var oversat af Frederik Meldal Nørgaard.

Rollebesætningen:
Henrik Vestergaard i rollen som Danny (Dan)
Rikke Mandrella i rollen som Debbie (Camilla)
Frederik Meldal Nørgaard i rollen som Bernie (Flemming)
Marianne Søndergaard Madsen i rollen som Joan

Filmatisering
Skuespillet blev filmatiseret i 1986 under titlen About Last Night (dansk titel: Dig og mig). Filmen var instrueret af Edward Zwick og de medvirkende var bl.a. Rob Lowe (Danny), James Belushi (Bernard), Demi Moore (Debbie) og Elisabeth Perkins (Joan). 

Skuespil som er oversat til dansk
Skuespil fra USA
Skuespil fra 1974
AJ

AJ eller aJ kan referere til:

AJ 

 IATA-koden for flyselskabet Aero Contractors Company of Nigeria
 Sangeren Amanda Joy Michalka
 Tidsskiftet The Astronomical Journal

aJ 

 Attojoule, en SI-enhed for energi
Stora Sjöfallets Nationalpark

Stora Sjöfallets Nationalpark er en nationalpark i Gällivare og Jokkmokks kommun i Lappland i Sverige. Parken grænser mod vest til Sarek Nationalpark og mod øst til naturreservatet Sjaunja. Den regulerede sø Akkajaure strækker sig gennem den største del af området. Vandfaldet Stora Sjöfallet, som en gang ansås for at være blandt de flotteste i Europa, men som i dag kun undtagelsesvis har så meget vandgennemstrømning, ligger i nærheden af Vietas nedenfor Akkajaures udløb mod syd, og var den oprindelige grund til at man oprettede nationalparken i  1909. 

I forbindelse med byggeriet af  Suorvadæmningen anlagdes en vej (den kaldes "Vägen västerut" efter en tv-serie der var populær i byggeperioden) som strækker sig gennem en stor del af nationalparken. Der forekommer påvirkninger i form af  grusbanker, kraftledninger og ved Suorvadæmningen et vindkraftværk, som har sat spørgsmålstegn ved områdets status som nationalpark . Mod vest ligger det store bjergmassiv Akkamassivet og mod nord den lange bjergsstrækning Kallaktjåkko som grænser til Teusadalen.

Eksterne henvisninger 
Naturvårdsverket – Stora sjöfallet 

Nationalparker i Sverige
Lappland
Træskomager

En træskomager er en person som fremstiller træsko/ træfodtøj. Træskomageri kræver ikke nogen egentlig uddannelse, blot lidt værktøj som tidligere blev fremstillet af den lokale smed, og  naturligvis en smule håndelag, der har kunnet erhverves efter en forholdsvis kort oplæring. 

Det er usikkert hvornår man begyndte at fremstille træsko. De såkaldte jydetræsko er fremstillet helt i træ, tilsvarendede hollandske klompen. I dag fremstilles træsko/ træfodtøj ofte industrielt.

De fleste produkter fremstilles i dag af materialerne træ- eller eventuelt plastikbund med overlæder.

Stillingsbetegnelser
Cordaites

Cordaites var en slægt af primitive og uddøde nåletræer, der forekom i sen Kultid til Perm. Det var mindre træer og buske som voksede i vådområder, f.eks. sumpe og mangrove.

Nåletræer
Uddøde planter
Palæontologi
Exposition Universelle (1878)

Exposition Universelle var den tredje oficielle verdensudstilling, der blev afholdt i Paris. Den blev afholdt fra 1. maj til 10. november 1878. Udstillingen fejrede Frankrigs succesfulde genopbygning, efter nederlaget i Den fransk-preussiske krig i 1870. Bygningerne på udstillingsområderne stod ufærdige på åbningsdagen, da den franske regering, på grund af politiske problemer, ikke havde haft meget tid til udstillingen, før 6 måneder før åbningen. Store kræfter blev lagt i arbejdet, og 1. juni, var udstillingsbygningerne endelig færdigbygget. 

Udstillingen var meget større end nogen anden udstilling tidligere afholdt. Den dækkede et areal på 267.000 kvadratmeter, og hovedbygningen på Champ-de-Mars dækkede et areal på 219.000 kvadratmeter. De franske udstillere tog halvdelen af udstillingspladsen, mens resten var delt mellem de resterende deltagerlande. Tyskland var den eneste store nation, der ikke deltog i udstillingen. 

Godt 13 millioner gæster besøgte udstillingen, hvilket gjorde den til en finansiel succes.

Eksterne henvisninger 

1878
Begivenheder i 1878
Melbourne International Exhibition (1880)

Melbourne International Exhibition blev afholdt fra 1. oktober 1880 til 1. april 1881. Det var den anden internationale udstilling afholdt i Australien, men den første officielle verdensudstilling i landet. 1.5 millioner mennesker besøgte udstillingen. Melbournes befolkning var, på den tid, 280.000.

Hovedbygningen, Royal Exhibition Building, blev bygget i 1880, for at huse udstillingen. Bygningen bestod af 12 kvadratkilometer gulvplads, og midlertidige annekser. Dele af bygningen findes stadig i dag, og optræder på UNESCO's Verdensarvsliste.

Verdensudstillinger i Australien
Begivenheder i 1880
Begivenheder i 1881
International Exhibition (1880)
Sløsse

Sløsse er en landsby på det sydøstlige Lolland, beliggende i Guldborgsund Kommune der tilhører Region Sjælland. 

Landsbyens navn er af ukendt oprindelse, men kommer måske af slys, betydende "uheld".  Sløsse har et værksted, en psykolog, og nogle andre mindre erhvervsvirksomheder. Byen havde indtil 1960 en skole, og op til først i 0'erne en lægepraksis. Byen strækker sig bl.a. et godt stykke langs den tidligere landevej mellem Nysted og Holeby/Rødby. En omfartsvej blev anlagt midt i 1960’erne, så hovedvejen nu går uden om Sløsse.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Vester Ulslev sognekommune, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Øster Ulslev-Vester Ulslev-Godsted Pastorat, Vester Ulslev Sogn

Galleri

Kilder 

Kort over Vester Ulslev sogn med grænserne for landsbyerne Sørup, Sløsse, Vester Ulslev, Øllebølle, Sandager og Handermelle 
Trap Danmark (1955)
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Imperia (provins)

Imperia er en provins i Italien. Italien er opdelt i 20 regioner, 110 provinser og cirka 7900 kommuner (skrevet 20. juni 2023). Provinsen Imperia er én af fire provinser i regionen Ligurien. De tre andre regioner i Ligurien er: La Spezia, Genova og Savona. Hovedbyen i provinsen hedder Imperia og er en sammensmeltning af de to byer: Porto Maurizio og Oneglia.

Imperia er beliggende mellem de maritime alper mod nord, Middelhavet mod syd, provinsen Savona mod øst og mod vest grænser regionen op til Frankrig. Provinsen er meget bjergrig og består af en blanding af bjerge og dale.

Ekstern henvisning 
 Officiel hjemmeside for provinsen
Samfundslitteratur

Samfundslitteratur er et dansk forlag, der udgiver akademiske lærebøger og faglitteratur. Forlaget er ikke en selvstændig virksomhed, men en del af SL fonden, en nonprofit-organisation, som også driver boghandlerkæden Academic Books samt en række akademiske forlag: Roskilde Universitetsforlag, Biofolia, Nyt fra Samfundsvidenskaberne, Copenhagen Business School Press, Kompendieforlaget, Forlaget UCC og Forlaget Metropol. .

Forlagets historie går tilbage til 1967, hvor danske studerende åbnede en akademisk boghandel og et forlag til udgivelse af faglitteratur og lærebøger. Forlaget blev siden til Samfundslitteratur og bliver stadig ledet af en bestyrelse med nuværende og tidligere studerende.

Blandt Samfundslitteraturs kerneområder er organisation og ledelse, kommunikation og medier, studieteknik, metode og videnskabsteori.
Forlagets forfattere tæller bl.a. Lotte Rienecker, Ib Andersen, Knud Illeris, Poula Helth og Richard Gesteland.

Lærebogsprisen 

Hvert år siden 2005 har forlaget uddelt Lærebogsprisen, der med en præmie på 100.000 kr. er Danmarks største faglitterære pris. I 2018 blev prisen vundet af islamforskerne Niels Valdemar Vinding fra Københavns Universitet og Jesper Petersen fra Lunds Universitet for bogprojektet Sharia og samfund – islamisk ret, etik og praksis, der vil se nærmere på, hvordan sharia egentlig praktiseres i danske muslimers hverdag, fremfor hvordan sharia beskrives i Koranen eller andre dele af islams tekstunivers.

Tidligere har bl.a. juraprofessor Ditlev Tamm vundet Lærebogsprisen.

Forlaget afholder også en årlig konkurrence for studerende, Tippet, hvor studerende kan tippe forlaget om en fagbog, de savner.

Kilder

Eksterne henvisninger 

www.samfundslitteratur.dk 
www.facebook.com/samfundslitteratur

Forlag fra Danmark
Oksehoved (rummål)

Et oksehoved er et rummål, som brugtes i middelalderen.
Det svarede til seks ankre eller, med det metriske system: 226 liter.

Eksterne henvisninger 
 Salmonsens Konversationsleksikon, 2. udgave, bind 5, s. 619

Rumfangsenheder
Gamle danske enheder
Git

Git er et frit, distribueret versionsstyringssystem med fokus på hastighed, designet til at vedligeholde kildekode. Git blev skabt af Linus Torvalds til udvikling af Linuxkernen. Hver eneste Git-rodmappe er et komplet versionsstyret depot som ikke afhænger af netværksadgang eller en central server.

Adskillige populære open source-softwareprojekter anvender nu Git til revisionskontrol, mest kendt er dog Linuxkernen, Perl, Samba, X.org server, Qt, OLPC-udvikling, Ruby on Rails, VLC media player, Yahoo! UI Library, Merb, Wine, GStreamer, DragonFly BSD og mobilplatformen Android.

Design 

Gits design er inspireret af BitKeeper og Monotone. Git var originalt designet som en low-level versionkontrolsystemmotor, som andre kunne lave front ends til, så som Cogito eller StGIT.

Kilder/referencer

Eksterne henvisninger 

 Former Git Homepage 
 Git User's Manual, also distributed with Git in Documentation/user-manual.txt
 Git – the project page at kernel.org
 Kernel Hackers' Guide to git 
 The guts of git, article by LWN.net

Frie udviklingsværktøjer
Arkiverings- og kompressions-relaterede værktøjer til Linux
Micha Østergaard

Micha Kathrine Østergaard Jensen (31. januar 1987) er en tidligere dansk elitesvømmer, hvis specialgrene var fri og butterfly. . Hun stillede op for EliteSvømning Esbjerg og trænede til dagligt på Dansk Svømmeunions elitecenter i Farum.

Micha Østergaard deltog ved OL i Beijing, hvor hun opnåede en semifinaleplads i 200 meter butterfly. Derudover satte hun nordisk rekord på 100 meter butterfly under DM i påsken 2009, med tiden 57,96 – en rekord der dog nu indehaves af svenske Sarah Sjöström.

Ved VM i svømning 2009 satte hun nordisk rekord i 200 meter butterfly med tiden 2.07,44, der rakte til en 11. plads. Hun var også med på holdet, der satte dansk rekord i 4×200 meter fri med tiden 7.55,57

Referencer

Eksterne henvisninger 
  

Svømmere fra Danmark
Personer fra Esbjerg
Olympiske svømmere fra Danmark 
Deltagere for Danmark ved sommer-OL 2008 
Svømmere ved sommer-OL 2008
Skæltræ

Skæltræ (Lepidodendron) var en slægt af primitive og uddøde ulvefodsplanter, der forekom i kultiden. De blev over 30 m høje med en op til 1 m tyk stamme, men var ikke ægte træer og manglede bl.a. egentlige grene. Toppen af stammen kunne dog være forgrenet, og bladene sad i toppen eller direkte på stammen.

Døde skæltræer udgør sammen med en række lignende planter fra perioden grundlaget for størstedelen af vore kulforekomster.

Indtil de falder af sidder bladene tæt, og de efterlader et karakteristisk rombe-formet mønster. Dele af stammen med dette mønster udgør en af de mest almindelige fossiler fra kultiden. Det kan i nogen grad minde om huden fra et krybdyr, og i 1800-tallet antog man at det faktisk var dele af uddøde kæmpe-krybdyr.

Navnet Lepidodendron kommer af græsk lepido, skæl, og dendron, træ.

Skæltræ er på mange måder en meget stor urt, snarere end et træ. Stammen indeholder næsten intet ved og det meste af stammens strukturelle styrke kommer af det tykke bark-agtige yderste lag. Skæltræ forplantede sig ved sporer og sporehusene sad i kogle-lignende strukturer. Fossiler af skæltræ kan derfor henlede tanken på nåletræer, men i virkeligheden er der ikke tale om kogler, men om strobili som man finder hos Ulvefod-klassen og padderok. De nulevende repræsentanter for Brasenføde-klassen har dog ikke sådanne strobili.

Det formodes at skæltræ voksede hurtigt og levede 10-15 år. De forekom i de vådeste områder af kultidens enorme sumpe, og voksede i tætte stande med 1000-2000 individer pr. hektar. Dette var kun muligt fordi klimaet var meget mildt, atmosfæren havde en anden sammensætning med mere ilt og mere CO2 og skæltræerne havde ikke sidegrene så de kunne stå tæt.

Ved slutningen af kridttiden uddøde kæmpeformerne af ulvefodsplanter, formentlig pga. konkurrence fra de egentlige vedplanter der var fremkommet sidst i kultiden.

Brasenføde-klassen
Uddøde planter
Palæontologi
Mesozoikum
Palæozoikum
Henry Darcy

Henry Philibert Gaspard Darcy (født 10. juni 1803 i Dijon, Frankrig, død 3. januar 1858) var en fransk ingeniør, der fik stor betydning for udviklingen af hydrodynamik og hydrogeologi.

Biografi 
I 1821 blev han indskrevet i École Polytechnique i Paris. To år senere skiftede han til École nationale des ponts et chaussées. I 1827 blev han ingeniøraspirant ved det franske Vej- og Brokorps i departementet Côte-d'Or. I 1828 giftede han sig med Henriette Carey og i 1848 blev han chefingeniør i Côte-d'Or. I 1858 døde Henry Darcy af lungebetændelse på en rejse til Paris.

Darcy kreditteres for at have udviklet pitotrøret som det kendes i dag.

Enheden for permeabilitet, darcy er opkaldt efter ham.

Publikationer 
 H. Darcy, Les Fontaines Publiques de la Ville de Dijon, Dalmont, Paris (1856).

Se også 
Darcys lov

Eksterne henvisninger 

 Henry Darcy and His Law 

Ingeniører fra Frankrig
Hydrodynamik
Personer fra Dijon
Half Japanese

Half Japanese er et noise indie-rockband fra Maryland, dannet i 1975. De gennemgående medlemmer er Jad Fair (vokal, guitar), David Fair (vokal), Jason Willet (guitar), Jason Slugget (guitar) og Gilles Reider (trommer).

Medlemmer 
 Jad Fair
 David Fair
 Jason Willet
 Jason Slugget
 Gilles Reider

Diskografi

Studio 
 Half Gentlemen/Not Beasts (1980)
 Loud (1981)
 Horrible (1983)
 Our Solar System (1984)
 Sing No Evil (1984)
 Big Big Sun (1986)
 Music To Strip By (1987)
 Charmed Life (1988)
 "Velvet Monkeys" (1988)
 the Band That Would Be King (1989)
 We Are They Who Ache with Amorous Love (1990)
 Fire In the Sky (1993)
 Hot (1995)
 Bone Head (1997)
 Heaven Sent (1997)
 Hello (2001)
 Overjoyed (2014)
 Perfect (2016)
 Hear the Lions Roar (2017)
 Why Not? (2018)
 Invincible (2019)
 Crazy Hearts (2020)

 EP og 7" 
 Half Alive (1977)
 Calling All Girls 7" (1977)
 Mono/No No 7" (1978)
 Spy/I know how it Feels...Bad/My Knowledge Was Wrong 7" (1981)
 U.S. Teens Are Spoiled Bums 7" (1988)
 Real Cool Time/What Can I Do/Monopoly EP (1989)
 T For Texas/Go Go Go Go 7" (1990)
 Everybody Knows, Twang 1 EP (1991)
 4 Four Kids EP (1991)
 Eye of the Hurricane/Said and Done/U.S. Teens are Spoiled Bums/Daytona Beach EP (1991)
 Postcard EP (1991)

 Livealbum 
 Half Alive (1977)
 50 Skidillion Watts Live (1984)
 Boo: Live in Europe 1 (1994)

 Opsamlingsalbum 
 Best Of Half Japanese (1993)
 Greatest Hits (1995)
 Best Of Half Japanese Vol. 2'' (1995)
 "Loud and Horrible" (2004)

Dokumentarfilm 
 Half Japanese: The Band That Would Be King (1993)

Se også 
 Jad Fair

Noter

Eksterne henvisninger 
 Half Japanese Trouser Press website
 Biografie  Alternative Tentacles
 Half Japanese op Epitonic.com: songs "Hello"

Rockgrupper fra USA
Indie
Darcys lov

Darcys lov beskriver den hastighed som en væske strømmer gennem et porøst medium med.

I 1856, efter en række forsøg med vandstrømning i vandmættede sandlag, formulerede Henry Darcy følgende lov:

 ;

hvor:

  er væskestrømningen (m³/s)

  hydraulisk konduktivitet (m/s)

  tværsnitsarealet (m²)

  hydraulisk gradient (uden enhed)

Darcys lov for umættet strømning 
For umættet strømning i jorden varierer den hydrauliske konduktivitet (K) kraftig med jordens vandindhold (θ), hvorfor Darcys lov kan skrives:

 ;
 
hvor:

  

K(θ) = hydraulisk konduktivitet (m/s)

η = dynamisk viskositet (Pa s)

Τ = tortousitet (dimensionsløs)

θ = jorden vandmætning (dimensionsløs)

r = jordporernes ækvivalentradie (m)

Hydrodynamik
Hydrogeologi
Støjrock

Støjrock (fra engelsk Noise rock) er en rockmusikalsk stilart, hvor forvrængning og guitar-feedback er en markant del af det musikalske udtryk.

Musikken i denne genre er ofte alternativ eller beregnet for en mindre målgruppe end mainstream, men det kan også dreje sig om egentlig popmusik, der bare ikke har fanget interesse fra store veletablerede selskaber. I de seneste par år har der været en stadig tendens til at kunstnere og bands søger over i mindre selskaber, eller opretter deres egne for at opnå mere kunstnerisk frihed.

Bands

1980-1990 
 Band Of Susans
 Boredoms
 Butthole Surfers
 Einsturzende Neubauten
 The Ex
 Fugazi
 Half Japanese
 The Jesus and Mary Chain
 My Bloody Valentine
 Sonic Youth
 Swans

1990-2000 
 Shellac
 Deerhoof
 Melt-Banana
 Rival Schools

2000-2010 
 Action Beat
 HEALTH
 Les Savy Fav
 Liars
 Lightning Bolt
 The Locust
 These Are Powers
 Darling Don't Dance

Kilde

Se også 
 Alternativ rock
 Avantgarde musik
 DIY
 Digital hardcore
 Indie
 Indie
 Math rock
 Lo-fi
 Garagepunk
 Post punk
 Post-rock
 New Weird America
 Shoegazing

Noter 

Indie
Punk
Funserver

Begrebet funserver betyder at køre en server hvor man har fuld kontrol over alle aspekter af spillet. Som regel menes der, at man på en funserver laver om på det normale gameplay i spillet.

Computerspil
Darcy

Darcy er en enhed for permeabilitet, opkaldt efter Henry Darcy. Der er en enhed i CGS-systemet som er meget anvendt i olieindustrien og i hydrogeologi.

Permeabilitet er et mål for flydende mediers evne til at strømme i porøse medier. Som andre permebilitetsenheder er dimesionen – areal.

Definition 

Darcy er defineret ved Darcys lov, der kan skrives således: 

hvor:
 – Permeabilitet i darcy
 – Filterhastighed i cm/s
 – væskens dynamiske viskositet i centipoise
 trykforskellen mellem A og B i atmosfære
 Afstanden mellem A og B i cm

I et porøst medium med en permeabilitet på 1 darcy vil strømningshastigheden være 1 cm/s for en væske med viskositeten 1 centipoise (1 mPa·s) ved en trykgradient på 1 atm/cm. Vand har viskositet på 1 cP ved 20 °C. 

I sedimenter udtrykkes permeabiliteten normalt i millidarcy (1 mD = 0.001 D). Oliereservoirer og grundvandsmagasiner har typisk permabiliteter på mellem 5 og 500 mD.

Omregningsfaktorer 

1 darcy = 9.86923×10−13 m² ≈ 10−12 m²
1 millidarcy = 9.86923×10−16 m² ≈ 10−15 m²

Måleenheder
Hydrogeologi
Kommentator

En kommentator er ofte en journalist, som i dagspressen, på tv og i radio-udsendelser rapporterer, kommenterer, analyserer og uddyber emner om politik, sport, musik, film og andre aktuelle emner.

Eksempler 
Ifølge Forbes var de 10 mest populære kommentatorer i USA i 2007:

 Politik og samfund
 Al Franken
 Bill Maher
 Bill O'Reilly
 Geraldo Rivera
 Greta Van Susteren
 Lou Dobbs
 Rosie O'Donnell
 Rush Limbaugh
 Film
 Roger Ebert
 Leonard Maltin
 Sport
 Gary Neville
 Jamie Carragher
 Roy Keane

Referencer 

Stillingsbetegnelser
Permeabilitet (hydrodynamik)

Permeabilitet (κ, eller k) anvendes inden for naturvidenskaben, særligt indenfor hydrogeologien og reservoirgeologien, som et mål for et materiales (porøst medium) evne til at transportere et fluid (vand, gas, olie).

Permeabilitet for et porøst medie er:

hvor
 er permeabilitet [L²]
 er en ubenævnt konstant som er relateret til konfigurationen af strømningsveje
 er den gennemsnitlige eller effektive porediameter [L]

Permeabilitet måles, enten direkte (ved hjælp af Darcys lov) eller ved empirisk estimering.

Normalt er permeabiliten i grundlæggende SI-enheder i meter². I farmakokinetikken er permeabiliteten nogle gange opgivet som centimeter².

Indenfor hydrogeologien anvendes almindeligvis hydraulisk konduktivitet kf.

Indenfor reservoirgeologien måles permeabiliteten typisk i darcy (D), eller mere almindeligt millidarcy (mD) (1 darcy 10−12m²).

Litteratur 
 Bear, Jacob, 1972. Dynamics of Fluids in Porous Media, Dover. — 

Hydrogeologi
Jonglør sekvens

Inden for rekreativ matematik er en Jonglør sekvens en talfølge bestående af naturlige tal. Følgen starter med et tal a0, og hvert efterfølgende tal i sekvensen er defineret ved følgende rekursive relation:

Jonglør sekvenser blev publiceret af Clifford A. Pickover, en Amerikansk matematiker. Navnet kommer af sekvensernes voksende og faldende natur, som kan sammenlignes med bolde i en jonglørs hænder.

For eksempel ser sekvensen for a0 = 3 således ud:

Hvis en jonglør sekvens når tallet 1 vil alle efterfølgende tal ligeledes være lig 1. Det er formodet at alle jonglør sekvenser når tallet 1, og formodningen er bekræftet for startværdier op til 106, men er endnu ikke bevist. Denne formodning om jonglør sekvenser minder om Collatz formodningen, om hvilken Paul Erdős sagde "Matematikken er endnu ikke parat til sådanne problemer."

For en given startværdi n defineres I(n) som antallet af skridt jonglør sekvensen startende med n tager før den når 1, og h(n) som den største værdi i jonglør sekvensen startende med n. For små værdier af n fås da:

{| class="wikitable"
|-
! n
! Jonglør sekvens
! l(n)
! h(n)
|-
| 2
| 2, 1
| align="center" | 1
| align="center" | 2
|-
| 3
| 3, 5, 11, 36, 6, 2, 1
| align="center" | 6
| align="center" | 36
|-
| 4
| 4, 2, 1
| align="center" | 2
| align="center" | 4
|-
| 5
| 5, 11, 36, 6, 2, 1
| align="center" | 5
| align="center" | 36
|-
| 6
| 6, 2, 1
| align="center" | 2
| align="center" | 6
|-
| 7
| 7, 18, 4, 2, 1
| align="center" | 4
| align="center" | 18
|-
| 8
| 8, 2, 1
| align="center" | 2
| align="center" | 8
|-
| 9
| 9, 27, 140, 11, 36, 6, 2, 1
| align="center" | 7
| align="center" | 140
|-
| 10
| 10, 3, 5, 11, 36, 6, 2, 1
| align="center" | 7
| align="center" | 36
|}

Jonglør sekvenser kan nå meget høje værdier før de falder til 1. For eksempel, jonglør sekvensen startende med a0 = 37 når en maksimal værdi på 24906114455136. Harry J. Smith har bestemt at jonglør sekvensen startende med a0 = 48443 når en maksimal værdi ved a60 med 972463 cifre før den falder til 1 ved a157 .

Referencer

Eksterne links 
Beregning af Jonglør sekvenser  på Collatz Conjecture Calculation Center 
Juggler Number sider af Harry J. Smith

Tal
Talteori
Fluid

Fluid er en fællesbetegnelse for væsker og gasser. Begrundelsen for fællesbetegnelsen er at strømningsegenskaberne hovedsagelig kan beskrives på samme måde. Når det er tale om lagdeling i fluider, bruges begrebet baroklinitet.

Hydrogeologi